Søndag aften opstod der brand i et kølerum på Nordjyllandsværket. Branden blev hurtig nedkæmpet.

En kortslutning i nogle el-installationer startede søndag aften en brand på Nordjyllandsværket. Branden blev hurtigt nedkæmpet. Nordjyllandsværkets egne røgdykkere var sat ind og havde branden under kontrol, da Beredskabet nåede frem. Branden opstod kort før 22.30 søndag aften i et af værkets kølerum. Indsatsleder på stedet fortæller, at branden stort set var nedkæmpet, da de ankom. Branden gjorde til gengæld, at de fik afprøvet deres interne radiosystem mellem Beredskabet og Nordjyllandsværket. - Det virker, konstaterer indsatsleder Søren Korsgaard om radiosystemet.